Discuție:MECIPT

message: Numeroase articole din presă, mai ales cele publicate în 2011 cu ocazia semicentenarului MECIPT-1, s-au „documentat” din textul existent pe ro:wp în versiunea din 18 august 2007, ex.  și unele de la legături externe. Pe Wikipedia afirmațiile erau în acel moment destul de corecte, dar nereferențiate. Actual sunt referențiate din materiale publicate de înșiși cei ce au realizat aceste calculatoare, iar din presă au fost preluate doar informații care nu existau în 15 aprilie 2015 pe Wikipedia, și asta cu condiția să fie confirmate de comunicări sau prezentări mai puțin cunoscute ale acelor pionieri. --Turbojet 19 aprilie 2015 14:58 (EEST)
thread_title:  Surse 

message: Conținutul articolului înainte de 15 aprilie 2015 se baza pe sursa cu referința "IEEE". Afirmațiile din această sursă care nu se regăsesc în versiunea de articol din 1 mai 2015 (ex. realizarea MECIPT-2 în 1963 și a MECIPT-3 în 1965) provin din faptul că autorul articolului considera calculatorul CENA ca fiind MECIPT-3. Între timp (după 1999, anul publicării articolului, în 2001 și 2011, cu ocazia a 40, respectiv 50 de ani de la lansarea MECIPT-1) s-au publicat facsimile ale unor documente originale. Informațiile contradictorii din sursa IEEE nu este cazul să fie „integrate” din nou în articol pe motiv că sursa există. --Turbojet 2 mai 2015 13:28 (EEST)
thread_title:  Sursa IEEE 

message: Articolul de aici a fost „distribuit”. Nu e cazul ca distribuția să fie citată aici drept sursă. :D --Turbojet 6 aprilie 2017 17:59 (EEST)
thread_title:  „Distribuire” articol 

message: Sursa Florin Gheorghe Filip (coordonator), Civilizația românească știința și tehnologia informației în România, București: Ed. Academiei Române, 2018,  la pagina 170 (autor Nicolae Țăpuș) spune:
* MECIPT-2 nu a fost realizat sub îndrumarea lui Vasile Baltac, ci tot sub îndrumarea lui Löwenfeld și Kaufmann. Dl. Baltac era în 1963 doar inginer stagiar, iar Löwenfeld și Kaufmann erau în activitate. Dl. Baltac a participat la realizarea MECIPT-2, alături de Löwenfeld și Kaufmann.
* MECIPT-2 nu a fost realizat în 1963. În 1963 abia s-a pus problema. Punerea în funcțiune s-a făcut la sfârșitul anului 1965.
* Memoria MECIPT-2 nu era pe un „tambur cu ferite” (absurditate), ci inițial pe tambur, apoi pe ferite.
* MECIPT-3 nu a fost realizat în 1965. Abia în 1967 s-a elaborat caietul de sarcini. Calculatorul n-a fost finalizat niciodată. Știu că mărturia utilizatorilor nu este luată în considerare pe Wikipedia, dar eu mi-am făcut în primăvara lui 1974 proiectul de turbine din anul IV utilizând un calculator de birou care se afla în sala unde era instalat MECIPT-3. Din când în când, rar, venea matematicianul Carol May și făcea teste de funcționare. În toamna anului 1974 MECIPT-3 era casat și sala respectivă eliberată. Informația că MECIPT-1, MECIPT-2 și MECIPT-3 au fost realizate între 1962–1965 provine dintr-o pagină web de promovare a Facultății de Calculatoare a UPT, nerealistă.
Nu adăugați în articol „informațiile” din sursa de mai sus, deoarece sunt incorecte. Sursele actual citate în articol sunt cele care prezintă situația corect. --Turbojet  24 aprilie 2022 13:21 (EEST)
thread_title:  Sursă cu informații incorecte